CELEX: 62012CO0016
Language: sk
Date: 2012-07-06
Title: Uznesenie Súdneho dvora (siedma komora) zo 6. júla 2012.#Hermes Hitel és Faktor Zrt proti Nemzeti Földalapkezelő Szervezet.#Návrh na začatie prejudiciálneho konania – Všeobecné zásady práva Únie – Zákon o lesoch – Chýbajúca súvislosť s právom Únie – Zjavný nedostatok právomoci Súdneho dvora.#Vec C-16/12.

Uznesenie Súdneho dvora (siedma komora) zo 6. júla 2012 – Hermes Hitel és Faktor
      (vec C-16/12)
      „Návrh na začatie prejudiciálneho konania – Všeobecné zásady práva Únie – Zákon o lesoch – Chýbajúca súvislosť s právom Únie – Zjavný nedostatok právomoci Súdneho dvora“
      Prejudiciálne otázky – Právomoc Súdneho dvora – Hranice – Návrh na výklad všeobecných zásad práva Únie – Návrh podaný v rámci konania týkajúceho sa uplatnenia vnútroštátnej právnej úpravy, ktorá nespadá do pôsobnosti práva Únie
         – Zjavný nedostatok právomoci Súdneho dvora (článok 267 ZFEÚ; Rokovací poriadok Súdneho dvora, článok 92 ods. 1 a článok 103
         ods. 1) (pozri body 13 – 16, 19, 20)
      
      Predmet
      
         
               Návrh na začatie prejudiciálneho konania – Gyulai Törvényszék – Výklad všeobecných zásad práva Únie – Zmluva o hypotekárnom
                  úvere uzavretá medzi finančnou inštitúciou a verejným orgánom – Legislatívna zmena, na základe ktorej sa určité predtým prevoditeľné
                  lesné pozemky stávajú neprevoditeľnými – Zmena znemožňujúca predaj pozemkov, ktoré sú predmetom hypotéky, na verejnej dražbe
                  po tom, čo veriteľ začal voči dlžníkovi súdne konanie z dôvodu neplnenia zmluvy
               
            Výrok
      Súdny dvor Európskej únie je zjavne nepríslušný odpovedať na prejudiciálne otázky, ktoré podal Gyulai Törvényszék (Maďarsko)
         rozhodnutím zo 4. januára 2012.